                                                     A határozat elfogadásához minősített többség szükséges 

ELŐTERJESZTÉS

2. számú napirendi ponthoz

Mórágy Község Önkormányzat Képviselő - testületének 2015. április 20. napján tartandó

rendkívüli testületi ülésére

Tisztelt Képviselő-testület!

A Völgységi Önkormányzatok Társulása társulási megállapodását a tagok egyhangú akaratával szeretnénk módosítani. Az idei évben a társulási megállapodásban foglalt feladatok ellátása a társulás korábbi bevételeiből nem finanszírozható. A korábban kistérségi finanszírozásként ismert bevételek a kistérségi feladat ellátási kötelezettséggel arányosan csökkentek, majd kivezetésre kerültek. Ettől függetlenül a járásba tartozó települések összefogása elengedhetetlen. Bonyhád, mint járásszékhely számos járási teleülésnek nyújt olyan szolgáltatást (iskola, óvoda, hivatal, szociális feladatok stb..) amit az alacsonyabb adó erőképességű vagy teljesítőképességű önkormányzatok nem, vagy nem a megfelelő színvonalon tudnának a lakóik számára nyújtani. Mindezekre tekintettel a társulás tagdíját az idei évben meg kellett emelni. természetesen ez számos kistelepülés költségvetésében gondot okoz(ott). A polgármester hölgyekkel és urakkal egyetértettünk abban, hogy a társulási tanács ülésén a polgármester a testület jóváhagyása nélkül ne döntsön, ezért javaslatot tetszünk a társulási megállapodás módosítására.

Kérem a Tisztelt képviselő-testületet, hogy a határozati javaslatot támogatni szíveskedjenek.

Bonyhád, 2015. április 09.

Dr. Puskásné dr. Szeghy Petra 










      jegyző

Határozati javaslat
Mórágy Község Önkormányzat Képviselő-testülete a Völgységi Önkormányzatok Társulási Megállapodás módosítását a határozat 1. melléklete szerinti tartalommal elfogadja. Felhatalmazza polgármesterét a társulási megállapodás módosítás aláírására.

Határidő: 2015. május 1.

Felelős: Glöckner Henrik polgármester
Határozatról értesül: Völgységi Önkormányzatok Társulása
Mórágy, 2015. április 15.








Glöckner Henrik sk.








     polgármester
